
BILJEŠKE UZ FINANCIJSKE IZVJEŠTAJE ZA RAZDOBLJE OD 01.01.2026. DO 30.09.2026. GODINE


PR-RAS

Bilješka 1. šifra 63 Pomoći iz inozemstva i od subjekata unutar općeg proračuna su ostvareni u iznosu od 13.990,00 eura i veći su u odnosu na isto razdoblje prethodne godine za 23,5% jer su sredstva tekuće pomoći proračunskim korisnicima isplaćene u cijelosti u izvještajnom razdoblju što nije bio slučaj za prethodno izvještajno razdoblje, kada su ti isti prihodi ostvareni kasnije. Unutar izvještajnog razdoblja ostvareno je 2.100,00 eura tekuće pomoći proračunskim korisnicima iz proračuna koji im nije nadležan ( PGŽ ), te su veći za 5% u odnosu na prethodnu godinu istog izvještajnog razdoblja. Također je ostvareno i 11.890,00 eura sredstava od kapitalne pomoći proračunskim korisnicima iz proračuna koji im nije nadležan ( MIN. KUL.), te su isti za 27,4% veći u odnosu na isto razdoblje prethodne godine. Navedeni prihodi isključivo se troše za nabavu i otkup knjižne i neknjižne građe i tiska, digitalizaciju zavičajne građe, te program književnih susreta „Dodir riječi“- trošak autorskog honorara i grafičkih i tiskarskih usluga (plakati) i drugo. 

Bilješka 2. šifra 65 Prihodi od upravnih i administrativnih pristojbi, pristojbi po posebnim propisima i naknadama su prihodi koji su ostvareni od sufinanciranja cijene usluga – uplata članarina i zakasnina. Takva vrsta prihoda je ostvarena u iznosu od 4.249,89 eura, te su veći za 27,8% u odnosu na prethodno izvještajno razdoblje, zbog češćeg polaganja gotovine temeljem Pravilnika o blagajničkom poslovanju. Također, u takvu vrstu prihoda ubrajamo i prihode od oštećenja ili gubitka knjižne građe od strane korisnika. Prihodi ostvareni od sufinanciranja cijene usluga raspoređeni su za materijalne troškove za redovno poslovanje. 

Bilješka 3. šifra 67 Prihodi iz nadležnog proračuna i od HZZO-a na temelju ugovorenih obveza su prihodi koji se odnose na sredstva dobivena od strane Osnivača, temeljem predanih Zahtjeva za materijalne troškove i troškove prema zaposlenima. U izvještajnom razdoblju ona iznose 97.589,99 eura i veći su za 2,5% u odnosu na prethodno izvještajno razdoblje, zbog povećanja osnovice plaće koje je tek ostvareno krajem izvještajnog razdoblja, te povećanja materijalnih troškova koje su slijed kontinuiranog poskupljenja i rasta. Kako je već i navedeno, ostvareni prihodi iz nadležnog proračuna utrošeni su za rashode za zaposlene, te sve materijalne troškove koji prate izvor prihoda. Električna energija, komunalne usluge, intelektualne usluge, troškovi opskrbe vodom, troškovi usluga čišćenja i održavanja i drugo.

Bilješka 4. šifra 31 Rashodi za zaposlene su ostvareni u iznosu od 75.191,53 eura i veći su za 4,9 % u odnosu na isto razdoblje prethodne godine zbog povećanja osnovice plaće prema zaposlenima koje se je ostvarilo u dva navrata unutar izvještajnog razdoblja.  Povećanje osnovice plaće utječe na cjelokupno povećanje prema zaposlenima, od plaće za redovan rad koje je veće za 5%, te doprinosa za obvezno zdravstveno osiguranje koje je raslo za 5,2% .

Bilješka 5. šifra 32 Materijalni rashodi ostvareni su u iznosu od 29.321,64 eura i veći su za 9,4% u odnosu na prethodno izvještajno razdoblje zbog kontinuiranog povećanja svih materijalnih troškova neophodnih za redovno poslovanje. Na navedeno povećanje utječe  povećanje troškova električne energije u odnosu na prethodno izvještajno razdoblje, povećanje rashoda za usluge za čak 19,2% a odnose se na povećanje troškova za mobilne usluge za 3,4%, povećanje usluga za tekuće i investicijsko održavanje za 33%, povećanje troškova usluge promidžbe i informiranja za 32,9%, povećanje troškova komunalnih usluga za 6,8% te povećanje troškova za službeno putovanje. Također tijekom izvještajnog razdoblja došlo je do povećanja cijene knjigovodstvenih usluga, što povećava intelektualne usluge za 28,7%, također povećanje računalnih usluga za 57,9% zbog povećanja cijene istih. 

Bilješka 6. šifra 42 Rashodi za nabavu proizvedene dugotrajne imovine iznose 8.740,38 eura i manja su u odnosu na prethodno izvještajno razdoblje zbog manje količine nabavljene knjižne i neknjižne građe.

Bilješka 8. šifra X005 Višak prihoda i primitaka izvještajnog razdoblja, ostvaren je u iznosu od 2.576,33 eura, nastao sučeljavanjem ukupnih prihoda i primitaka izvještajnog razdoblja u iznosu od 115.829,88 eura i ukupnih rashoda i izdataka  izvještajnog razdoblja u iznosu od 113.253,55 eura. Navedeni višak prihoda i primitaka također u izračunu sadrži prihode ostvarene od tekućih pomoći iz proračuna koji mu nije nadležan ( PGŽ ), te kapitalnih pomoći iz proračuna koji mu nije nadležan ( MK ), koji nisu u potpunosti utrošeni u izvještajnom razdoblju.


Ukupni prihodi i primici: 115.829,88 eura – čine ih ukupni prihodi na kontu 6 i 7, te 8.
Ukupni rashodi i izdaci: 113.253,55 eura – čine ukupni rashodi poslovanja i rashodi za nabavu nefinancijske imovine
Višak prihoda i primitaka: 2.576,33 – čini razlika ukupnih prihoda i primitaka sa ukupnim rashodima i izdacima
Manjak prihoda i primitaka – preneseni: 2.832,99 eura – preneseni manjak prethodnog razdoblja
Višak prihoda i primitaka raspoloživ u sljedećem razdoblju: 256,66 eura – čini ga razlika ostvarenog viška prihoda i primitaka sa manjkom prihoda i primitaka - preneseni

